jkorsvik/nowiki_second_scrape_merged huggingface dataset:
Martinus Østbu

Martinus Østbu (født 1. juli 1912 på Stensrud i Stor-Elvdal, død 19. januar 1980) var en norsk skiløper som representerte Slettås IL (Nordre Trysil IL). I VM i Sollefteå i 1934 ble han nummer 24 i kombinert og 38 på 18 km langrenn. Han ble nummer 6 i Holmenkollens kombinertrenn i 1935. Østbu var på Sør-Østerdal skikrets' lag som ble beste tremannslag i kombinert og fikk Norges Skiforbunds kretspokal i hovedlandsrennet (NM) i 1933.


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 104 og 466, digitalisert av Nasjonalbiblioteket)
Østby- og Vassvik-slekt: Martinus Østbu (besøkt 10. november 2013)
Per Muruåsen: Grendebok for Slettås. Per Muruåsen 1989, revidert utgave 1990. ISBN 82-992005-0-4 (s. 214, digitalisert av Nasjonalbiblioteket)
Jakob Vaage, Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5 (s. 221, digitalisert av Nasjonalbiblioteket)
Henri Salvador

Henri Salvador (født 18. juli 1917 i Sinnamary i Fransk Guyana, død 13. februar 2008 i Paris) var en fransk-karibisk sanger, gitarist, komponist og humorist.


== Referanser ==


== Eksterne lenker ==
Offisielt nettsted 
(en) Henri Salvador – kategori av bilder, video eller lyd på Commons 
(en) Henri Salvador på Internet Movie Database 
(fr) Henri Salvador på Allociné 
(en) Henri Salvador hos Rotten Tomatoes 
(en) Henri Salvador hos The Movie Database 
(en) Henri Salvador hos Behind The Voice Actors 
(en) Henri Salvador på Apple Music 
(en) Henri Salvador på Discogs 
(en) Henri Salvador på MusicBrainz 
(en) Henri Salvador på Songkick 
(en) Henri Salvador på Last.fm 
(en) Henri Salvador på AllMusic
Visbur

Visbur (gammelnorsk: Visburr) var en mytisk konge i Uppsala i Svitjod (Sverige) av Ynglingeætten. Navnet betyr «sikker sønn». Visbur er omtalt i kildene Ynglingatal av skalden Tjodolv den kvinværske, Historia Norvegiæ og i Ynglingesagaen av Snorre Sturlason som sønn av den mytiske kong Vanlande og tipp-oldebarn av guden Yngve-Frøy. Hans eksistens er høyst tvilsom. Ynglingatal og de senere nedskrivinger har primært hatt som formål å legitimere Ynglingeætten og Harald Hårfagres slekt gjennom å legge fram deres ættlinjer direkte tilbake til de norrøne gudene.
Kong Vanlande fikk sønnen Visbur med Driva, datter til den mytiske kong Snø den gamle i Finland. Vanlande reiste fra Driva før sønnen ble født og kom aldri tilbake tross løfter. Driva fikk trollkvinnen Huld til å seide mot Vanlande og tok ham av dage på den måten. Visbur ble da konge etter far sin. Han ble gift med datter til Aude den rike og fikk med henne sønnene Gisl og Ondur. Visbur tok seg senere en annen kone og fikk med henne sønnen Domalde. Visburs to eldste sønner hevnet uretten mot sin mor ved å seide mot faren, og feiden ender med at sønnene brenner sin far inne.
Diktet Ynglingatal beskriver hendingen slik:

Og ilden
sjøens bror,
slukte Visburs
lystne kropp,
da kongsstolens
rette verger
hisset skogtjuven
på sin far,
og glohunden
gjøende beit
storkongen
ved eget ildstedSønnen Domalde tok over arven og riket etter far sin da han var død.


== Referanser ==
Jean-François Thomas de Thomon

Jean-François Thomas de Thomon (født Jean-François Thomas; 12. april 1760 i Nancy, død 4. september 1813 i St. Petersburg) var en franskfødt arkitekt innen neoklassisismen. Han laget også tegninger som i dag regnes som mesterverker.
Han var utdannet som arkitekt ved det franske akademiet i Roma, og tok med seg de neoklassiske idealene til Russland, hvor han endte opp som hoffarkitekt hos tsar Alexander I. 
Av gjenstående bygninger, er børsbygningen i St. Petersburg den mest synlige i vår tid. Han tegnet også det første Odessa-teateret, som ble ødelagt av brann i 1873.
Hva sier reven?

Hva sier reven? er en norsk barnebok fra 2013 med tekst skrevet av komikerduoen Ylvis (brødrene Bård og Vegard Ylvisåker) og tekstforfatteren Christian Løchstøer og med illustrasjoner tegnet av Svein Nyhus. Boka bygger på Ylvis-brødrenes musikkvideoparodi The Fox (What Does the The Fox Say?) som ble svært populær på nettstedet YouTube samme høst. Hva sier reven? er utformet som en enkel billedbok med en fri norsk oversettelse av den engelskspråklige originalsangen. Teksten inneholder blant annet lydhermende tulleforslag til hvilke dyrelyder reven lager. Den er illustrert med store, stiliserte tegninger av fantasifulle, lure rever og andre dyr.


== Norsk utgave ==
Poplåten og videoen The Fox fikk viral spredning på internett etter at den ble lagt ut på YouTube 3. september 2013. Filmen ble også den mest sette på nettstedet dette året. Bokversjonen av hiten ble gitt ut av Aschehoug forlag 12. november samme år. Den ble ifølge forlaget planlagt før videoen ble offentliggjort på nettet. Førsteopplaget var på i alt 75 000 eksemplarer. Ifølge «Boklista», Bokhandlerforeningens bestselgerliste, ble «Hva sier reven?» den nest mest solgte barneboka i Norge i 2013.


== Engelskspråklig utgave ==
En utgave med den opprinnelige engelske sangteksten ble gitt ut i USA og Canada av forlaget Simon and Schuster 10. desember 2013. Planlagt opplag for det amerikanske markedet var 250 000. Boka kom ut samtidig i en innbundet og heftet utgave i Storbritannia.I de fem første salgsukene, fra to uker før jul 2013 og inn i det nye året, oppnådde den amerikanske utgaven førsteplass i kategorien «bildebøker for barn» på den prestisjefylte bestselgerlista til The New York Times Book Review, og 23.-plass på avisa USA Todays liste over mest solgte bøker den første salgsuka. Boka ble utsolgt etter én dag på netthandelsstedet Amazon.com, og satte rekord for en barnebok ved å selge flere enn 60 000 eksemplarer i butikken i løpet av en uke, med i alt seks opplag og 300 000 trykte bøker en uke etter opprinnelig utgivelse. Boka lå på NY Times' bestselgerliste i 16 uker.


== Referanser ==


== Eksterne lenker ==
Bokanmeldelse i Dagbladet 12.11.2013
Bokanmeldelse i VG 21.11.2013
Den amerikanske utgaven
Fjelldverglerke

Fjelldverglerke (Calandrella erlangeri) er en fugl i slekten Calandrella i lerkefamilien.


== Utbredelse ==
Den er endemisk til de etiopiske høylandene.


== Referanser ==


== Eksterne lenker ==
(en) fjelldverglerke i Global Biodiversity Information Facility 
(no) fjelldverglerke hos Artsdatabanken 
(en) fjelldverglerke hos ITIS 
(en) fjelldverglerke hos NCBI 
(en) Kategori:Calandrella erlangeri – bilder, video eller lyd på Wikimedia Commons 
Calandrella blanfordi erlangeri – detaljert informasjon på Wikispecies 
Calandrella erlangeri (ID FE025DB1FF401D2B). Avibase. Hentet ut 11. november 2013.
Calandrella erlangeri (TSN 558983). Integrated Taxonomic Information System. Hentet ut 11. november 2013.
IBC - The Internet Bird Collection: Calandrella erlangeri. Besøkt 2013-11-11.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2013-11-11.
Masteron

Masteron (drostanolon) er et anabolt androgent steroid basert på dihydrotestosteron (DHT). Det ble opprinnelig laget for å motvirke brystkreft og har vist klinisk effekt i flere studier. Masteron virker som både anti-østrogen og anti-prolaktin i brystkreftsvulster. Det kan også fjerne gynekomasti.Masteron er vanligst tilgjenglig i oljebasert form med enantat og propionat ester. Da det er veldig lite toksisk kan det brukes i høyere doser enn mange AAS. Det kan imidlertid gi problemer med hårtap, kviser og prostata. Triglyseridverdiene ser ut til å økes ved bruk. I motsetning til mange anabole steroider er Masteron tilsynelatende lite effektivt mot anemi. Ved bruk vil testosteronproduksjonen undertrykkes for menn.Da Masteron fungerer som anti-østrogen reduserer det vannmengden både under huden og intramuskulært, hvilket gir et hardere og mer kompakt utseende med godt synlige blodårer. Masteron er da godt egnet i oppkjøringen til konkurranser i kroppsbygging. Redusert østrogen kan imidlertid gi dehydrering og tørre ledd i tillegg til blant annet redusert beinmineralisering og HDL-kolesterol. En annen potensiell bivirkning er økt svetting da Masteron ser ut til å ha termisk effekt.
Som anti-østrogen og anti-progesteron er Masteron mye brukt for å redusere bivirkninger fra andre anabole steroider. Alene er Masteron om lag en tredjedel mindre anabolt enn testosteron, men det er en bedre fettforbrenner og har også veldig god synergieffekt med andre AAS. Masteron sammen med Trenbolon forbrenner fett raskere. Sammen med testosteron bygger man muskler og øker raskere i styrke med mindre vannretensjon.


== Referanser ==
Torfinn Oftedal

Torfinn Oftedal (født 7. april 1909 i Sandnes, død 2. juli 1989 i Nova Scotia, Canada) var en norsk diplomat.Han var sønn av Olav Magnus Oftedal (1882–1912) og Charlotte Jorina Sofia Refvem (1879–1954).  Etter examen artium ved Kongsgaard skole i Stavanger i 1929, studerte han til maskiningeniør ved NTH i Trondheim i 1936, hvorpå han arbeidet ett år i Oslo, tok et studieopphold i England, og gjennomførte utenriksdepartementets aspirantkurs i 1939. Han var stasjonert i Europa og Nord Amerika. Han gikk av i 1975 og ble boende i Washington D.C. med landsted på Nova Scotia, Canada der han døde 80 år gammel. Han ble gift i 1942 med Gloria Victoria Grosvenor (1918–1972) fra Maryland i USA.


== Posteringer ==
1938–1946 ved legasjonen i Washington
1946–1949 sekretær UD, byråsjef fra 1948
1949–1951 handelsråd ved delegasjonen til OEEC i Paris
1951–1960 ved legasjonen i Washington, først som handelsråd, så fra 1952 som ambassaderåd
1960–1965 ambassadør til Østerrike, stasjonert ved Norges ambassade i Wien, sideakkreditert til Norges ambassade i Praha og Norges ambassade i București. Også fast representant til Det internasjonale atomenergibyrået som ble etablert 1957 i samme by, Wien.
1966–1972 ambassadør til Canada, stasjonert ved Norges ambassade i Ottawa
1973–1975 ambassadør til Tsjekkoslovakia, stasjonert ved Norges ambassade i Praha, sideakkreditert til Norges ambassade i București, Romania


== Utmerkelser ==
K. St. Olavs Orden 1971
Stk. Ø. Fortj. Ord.


== Referanser ==
Seteventil

En seteventil består av en roterende spindel, en plugg og et såkalt sete. Når man vrir spindelen med klokken, dyttes pluggen ned i setet, og isolerer for alt som vil komme gjennom.  Roterer du spindelen andre veien, trekker pluggen seg tilbake, og det strømmer fritt gjennom igjen.
Ventilen brukes som oftest til manuell regulering, men brukes også som on/off-ventil, og kan ha enten mekanisk tetning eller dobbel tetning. I en mekanisk tetning skjer det som er beskrevet ovenfor mens i en dobbel tetning er seteventilen koblet sammen med en kile sluseventil. Kile sluseventilen er en stengeventil, og i dette tilfellet kun en sikringsventil mot seteventilen.
Seteventilen er godt egnet til å tåle et høyt differansetrykk over ventilen, og er enkel å håndtere. Den finnes kun som en manuell ventil med mindre du selv setter opp et eget system som roterer spindelen
Ventilen tåler en del varme, slik at damp, kondensat og hetvann også kan gå gjennom ventilen, men da må mediene sendes gjennom fra andre siden – noe som gjør veien gjennom ventilen en del mer «krunglete».
Bodøelvkrysset

Bodøelvkrysset er et kryss ved Stormyra i Bodø. Krysset ligger mellom riksvei 80, Olav V gate, som forøvrig er en arm av Rv80, og Børsingveien. Krysset er det mest trafikkerte i kommunen, og er lysregulert. Krysset er ikke planskilt, og fotgjengere må benytte fotgjengerfelt. Dette gjør at Bodøelvkrysset også er å regne som Bodøs største trafikale flaskehals, sammen med veistrekningene mot Grønnåsenkrysset, Stormyrakrysset og Bodø lufthavn, som alle tre møtes ved Bodøelv.
Det er tilsammen 16 kjørefiler som går inn og ut av lyskrysset. Rv80 kommer fra begge sider som firefeltsvei, der det samtidig er en egen fil for venstreutkjøring. Børsingveien har én fil inn og én fil ut av krysset, mens Olav V gate har én ut og tre inn. To av disse er for høyreutkjøring, og mot ytre by. I tillegg til disse 16 filene er det et eget avkjøringsfelt noe lenger sørøst på Rv80, kun for de som skal mot sentrum, til en rasteplass.


== Framtidsplaner ==
Det er politisk vedtatt at Bodøtunnelen på 2,8 kilometer skal bygges. Denne tunnelen vil gå mellom Hunstadkrysset og Bodøelvkrysset. Da skal Bodøelvkrysset deles opp i to rundkjøringer, for å unngå flaskehalseffekten. I tillegg vil det bygges firefeltsvei et stykke langs Olav V gate, for å unngå flaskehals i rundkjøringene der.


== Referanser ==
Fylkesvei 1566

Fylkesvei 1566 går mellom Røgler og Valhall bru i Ullensaker. Frem til 2013 var veien del av Fv1559Fylkesvei 1559.
Frem til 2019 hadde veien betegnelsen fylkesvei 469.


== Kommuner og knutepunkter ==

 UllensakerGardermovegen 

Jessheimvegen 


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv1566
(no) Statens vegvesen – trafikkmeldinger
Fylkesvei 1568

Fylkesvei 1568 går mellom Mjælaberg og Sandshagen i Ullensaker. 
Tidligere var veien del av riksvei 174, senere var den del av fylkesvei 460 frem til 2013.
Frem til 2019 hadde veien betegnelsen fylkesvei 470.


== Kommuner og knutepunkter ==

 UllensakerGardermovegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1568
(no) Statens vegvesen – trafikkmeldinger
Normalflora

Normalflora er en viktig del av kroppens ytre forsvar som består av mikroorganismer på kroppens hud og åpninger. Normalfloraens viktigste funksjon er å hindre andre skadelige mikroorganismer i å slå seg ned, fordi plassen og næringen er begrenset. Dermed er normalfloraen kroppens første forsvar mot infeksjoner. Mennesker har normalflora på huden, i de øvre luftveiene (nese, svelg), i tarmen og i skjeden.
Mangler og forstyrrelser i normalflora kan føre til sykdom. For eksempel kan bakterier som normalt er i tarmen, gi urinveisinfeksjon (blærekatarr) hvis de kommer over til urinrøret.
Erling Laugsand

Erling Emil Laugsand (født 6. mars 1989) er en norsk politiker (Sp) og tidligere leder av Senterungdommen. Fra 14. oktober 2021 er han statssekretær i Finansdepartementet.
Han er oppvokst på Averøy i Møre og Romsdal og har studiekompetanse fra Atlanten videregående skole i Kristiansund fra 2008. Han er senere utdannet sivilingeniør i industriell økonomi og teknologiledelse på NTNU, ved Fakultet for ingeniørvitenskap og teknologi. 
Etter et år som medlem av senterungdommens sentralstyre ble Laugsand valgt som ny leder av Senterungdommen 9. november 2013 i Ålesund på organisasjonens 64. ordinære landsmøte. Han overtok lederstillingen etter Sandra Borch. På Senterungdommens landsmøte 6. november 2016 ble Ada Arnstad valgt som Laugsands etterfølger. 
I 2019 ble han innvalgt i Senterpartiets sentralstyre på landsmøtet som ble avholdt på Hamar.


== Eksterne lenker ==
Erling Laugsand er ny leder i Senterungdommen, Senterungdommen 9. november 2013
Drøymer om makt, Magasinet 16. januar 2014
Marie av Staritsa

Marie Vladimirovna av Staritsa (født ca. 1560 i Staritsa, død 13. mai 1610) var en russisk prinsesse som ble gift med den dansk-norske prins Magnus, konge av Livland.Marie var datter av Ivan den grusommes fetter, prins Vladimir av Staritsa og dennes kone prinsesse Eudoxia Romanovna Odoevskaja. Tsar Ivan hadde planer om å opprette en buffersone i Livland med en dansk konge som vasall. Magnus av Holsten ble derfor forlovet med prins Vladimirs (som på dette tidspunkt var henrettet) datter Euphemia Staritsa. Hun døde kort etter, og den 12. april 1573 giftet Magnus seg i Novgorod i stedet med Euphemias søster Marie, som reiste med ham til Livland.


== Dronning av Livland ==
Det gikk dårlig for Magnus i hans nye posisjon; i 1578 avsto han sine resterende besittelser og levde sine siste år som den polske konges lensmann i Pilten i Kurland. Etter hans død i 1583, reiste Marie med sin datter Eudoxia tilbake til Russland, hvor hun gikk i kloster.


== Referanser ==
Gjermund Muruåsen

Gjermund Muruåsen (født 30. mars 1904 i Trysil, død 1. mai 1989) var en norsk langrennsløper og kombinertløper.
Han vant 5-mila i Holmenkollen i 1932. Samme år tok han bronsemedalje på 30 km i hovedlandsrennet (NM). Under VM i Oslo i 1930 ble han nummer 6 i kombinert, 8 på 50 km og 30 på 17 km. Han var på Sør-Østerdal skikrets' lag som fikk Generalstabens pokal som beste 3-mannslag på 30 km i hovedlandsrennet i 1933 og 1934, og på kretsens lag som fikk Norges Skiforbunds kretspokal som beste 3-mannslag i kombinert i 1931 og 1933. I 1929 fikk han kongepokalen for kombinertseier i et landsrenn (nasjonalt renn) på Kongsvinger.Muruåsen representerte i sine mest aktive år Slettås IL (Nordre Trysil IL), fra 1935 Trysil AIL og fra 1947 Trysilgutten IL. Han var i flere perioder kommunestyrerepresentant i Trysil for Norges Kommunistiske Parti, og var motstandsmann og med i Milorg under 2. verdenskrig.NRK-mannen Bjørn Tore Bryn skapte på 1970-tallet figuren Kristian Harabrenna, som han også skrev to bøker om. Harabrenna hadde en katt som lød navnet Muruåsen, oppkalt etter Gjermund Muruåsen.


== Referanser ==


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 104 og 465, digitalisert av Nasjonalbiblioteket)
P.Chr. Andersen, Ragnar Wold (red.): Sport i navn og tall. Schibsted, Oslo 1950 (s. 467, digitalisert av Nasjonalbiblioteket)
Per Muruåsen: Grendebok for Slettås. Per Muruåsen 1989, revidert utgave 1990. ISBN 82-992005-0-4 (s. 210, digitalisert av Nasjonalbiblioteket)
Lars Tveit (1951)

Lars Einar Tveit (født 16. januar 1951 i Sauda) er en norsk maler og sivilingeniør utdannet ved NTH, bosatt i Bergen. 
Han har hatt opplæring som maler av kunstneren William Nicolaysen og av tidligere lektor ved Kunst- og håndverkskolen i Bergen, Magnar Moen. Malestilen beskrives som pastos, med forenklede motiver der farger settes opp mot hverandre. Han arbeider gjerne med motivkretser, der temaer kommer igjen med variasjoner.
Han har hatt mange separatutstillinger og er innkjøpt til flere kunstsamlinger, blant annet til Mowinckels samlinger (fem arbeider pr. høst 2013), Stenersen rederi, Kystverket, Statkraft, DnB Haugesund, Sparebanken Vest, Posten/Bring Haugesund, Høgskolen i Bergen, Marine Harvest, Hotel Maritim Haugesund, G.C. Rieber Bergen, Bergen Havnevesen og Lerøy Seafood.


== Utstillinger i utvalg ==
Årbakka Galleri, Tysnes 2002
Galleri Ryvarden 2003, 2008, 2016
Hardangerutstillinga, Norheimsund 2004
Shanghai Painting Institute (kollektivutstilling) 2004
Galleri BJ, Sand i Ryfylke 2007
Galleri Wendelboe, Bergen 1999, 2001, 2003, 2007, 2010, 2013, 2015 og 2017
Galleri Art-Ecke, Düsseldorf 2013, 2015 og 2017
Oseana, Os 2012
Moster Amfi, Bømlo 2005 og 2013


== Eksterne lenker ==
Offisielt nettsted
Filosofiåret 1894

Filosofiåret 1894 er en oversikt over hendelser, utgivelser og personer med tilknytning til filosofi i 1894.


== Hendelser ==
2. februar – Elisabeth Förster-Nietzsche søsteren til filosofen Friedrich Nietzsche, grunnlegger i Naumburg Nietzsche-Archiv.


== Publiseringer ==


== Fødsler ==
24. januar – Augusto Guzzo, italiensk filosof (død 1986)
8. februar – Ludwig Marcuse, tysk filosof og forfatter (død 1971)
22. april – Camil Petrescu, rumensk dramatiker, romanforfatter og filosof (død 1957)
25. april - Paul-Henri Michel, fransk filosofihistoriker (død 1964)
22. mai – Friedrich Pollock, tysk sosiolog, økonom og filosof (død 1970)
7. oktober – Herman Dooyeweerd, nederlandsk filosof (død 1977)
19. oktober - Giovanni Emanuele Barié, italiensk filosof (død 1956)
30. oktober – Jean Rostand, fransk biolog, filosof og aforismedikter (død 1977)
17. november – Richard Nikolaus von Coudenhove-Kalergi, østerriksk greve, politiker, filosof og geopolitiker (død 1972)
30. desember – Valentin Ferdinandovitsj Asmus, russisk filosof, logiker, logikkhistoriker (død 1975)
Domenico Antonio Cardone, italiensk filosof og poet (død 1986)


== Dødsfall ==
12. mars – August Cieszkowski, polsk filosof, økonom og politisk aktivist (født 1814)
4. mai – Vincenzo Julia, italiensk lyriker, filosof og forfatter (født 1838)
15. mai – Bhudev Mukhopadhyay, forfatter og filosof fra Bengal (født 1827)
20. juli – Vincenz Knauer, østerriksk teolog og filosof (født 1828)
21. august – Karl Hinkel, tysk filolog og filosof (født 1817)
		


== Referanser ==
Jóhannes úr Kötlum

Jóhannes úr Kötlum (egentlig Jóhannes Jónasson, født 4. november 1899 i Vest-Island, død 27. april 1972 i Reykjavík) var en islandsk forfatter, oversetter og lærer. Han tok lærereksamen i 1921 og arbeidet deretter som omgangsskolelærer. Fra 1917 til 1932 underviste han på ulike skoler i Dalasýsla. Deretter underviste han i Reykjavik et år, men etter det konsentrerte han seg om skriving og oversettelser. Han var sosialist og i 1941 representerte han Sameiningarflokkur alþýðu – Sósíalistaflokkurinn på Alltinget.
Han debuterte i 1926 med Bí bí og blaka. Han skrev en rekke romaner og diktsamlinger og oversatte også en rekke romaner. I 1966 ble hans bok Tregaslagur nomintert til Nordisk råds litteraturpris fra Island og i 1973 ble Ny og ne nominert til samme pris. 


== Referanser ==


== Eksterne lenker ==
Islandsk side om Johannes úr Kötlum
Tana-Tetur, en historie av Jóhannes úr Kötlum fra 1927
Jan Vermeer III

Jan Vermeer III van Haarlem (født 24. november 1656 i Haarlem, Nederlandene, død 28. mai 1705 samme sted) var en nederlandsk gullaldermaler (også benevnt som barokkmaler) og tegner som i hovedsak laget bilder av landskaper med dyr.
Hans lærer antas å ha vært Nicolaes Berchem, som brukte samme motivkrets.
Hans akvarell (gråfarging)- og svartkritt-tegning av tre liggende sauer er regnet som et tegnekunstmesterverk, som vel best kan karakteriseres som en grisaille, med bruk av innovativ teknikk. Bildet befinner seg i samlingen til Courtauld Gallery, London.
Som nummeret viser, var der to forgjengere med samme fornavn fra Haarlem. Begge er registrert som kunstnere. Såvidt vites er der ingen slektsmessig tilknytning til Johannes Vermeer van Delft som også er kjent som Jan Vermeer.
Verkene hans befinner seg i flere kunstmuseer og samlinger, og er sjelden til salgs. (Sist 2011).


== Referanser ==


== Eksterne lenker ==
(en) Jan Vermeer van Haarlem (II) – kategori av bilder, video eller lyd på Commons 
(en) Jan Vermeer van Haarlem (II) – galleri av bilder, video eller lyd på Commons
Nordisk mesterskap i troppsgymnastikk 2009

Nordisk mesterskap i troppsgymnastikk 2009 for senior ble arrangert 17. oktober 2009, i Jyväskylä i Finland. Dette mesterskapet var for klubblag, ikke for landslag. 
Konkurranseformen var TeamGym, slik at det konkurreres sammenlagt i frittstående, tumbling og trampett.


== Resultater ==


=== Mix ===


=== Kvinner ===


=== Herrer ===


== Eksterne lenker ==
DGF - TeamGym - NM TeamGym 2009 - 17/10-2009
Den Norske Papirfiltfabrik

A/S Den Norske Papirfiltfabrik er en tidligere treforedlingsbedrift på Bragernes i Drammen, som eksisterte fra 1916 til 1979. Fabrikkanlegget lå i Drammen, men hovedkontoret lå i Oslo. Hovedproduktet var filt til bruk i papirmaskiner.
Firmaet ble grunnlagt 9. mars 1916 med en aksjekapital på 500 000. Filter er nødvendig i papirindustrien, men ble tidligere importert fra utlandet. Ingeniør Jens Gran tok derfor initiativet til å starte et norsk selskap for filtproduksjon. I det første styret satt ingeniør Jens Gran, N.O. Young Fearnley, overrettssakfører C.O. Lund, skipsreder E. Bruusgaard og fabrikkeier J.A. Larsson. I 1920 ble nesten alle aksjene overtatt av brødrene Alf og Nicolay Nissen Paus, og sistnevnte var administrerende direktør i perioden 1917–1929.
Under krigen var selskapet beslaglagt av okkupasjonsmakten fra 1941 og underlagt rikskommissariatets forvaltning. Det ble oppnevnt en tysk forvalter, men denne bodde i Tyskland og blandet seg lite i driften av selskapet.


== Referanser ==


== Litteratur ==
K. Kristoffersen, 50 år i treforedlingens tjeneste. A/S Den norske Papirfiltfabrik 1916–1966, Drammen, 1966


== Eksterne lenker ==
Bilde av fabrikkanlegget i 1955